6) Թիւր կարծիք մը գոյացած է, ըստ որուն, եթէ Հայաստանի մէջ շատ ներդրումներ ըլլային, ապա կարիք չէր ըլլար բարեգործութեան: Գրեթէ բոլոր երկիրներուն, նոյնիսկ առաւել զարգացածներուն մէջ, կան բարեգործական հարիւրաւոր կազմակերպութիւններ, որոնք կը բաւարարեն աղքատներուն կարիքները: Միայն Միացեալ Նահանգներու մէջ բարեգործական կազմակերպութիւններ միլիառաւոր տոլարներու օգնութիւն կը տրամադրեն կարիքաւոր մարդոց եւ ընտանիքներու: Եթէ ամերիկացիները բարեգործութեան կարիքը ունին, հայերը, անկասկած, տակաւին երկար ժամանակ բարեգործական օգնութեան կարիքը պիտի ունենան...